עונת 2025/2026 בקונפרנס ליג

[250px|ממוזער|[רד בול ארנה (לייפציג)|רד בול ארנה, לייפציג, גרמניה. שיארח את משחק הגמר.]]
**עונת 2025/2026 בקונפרנס ליג** היא העונה החמישית של טורניר הכדורגל השלישי בחשיבותו באירופה, הקונפרנס ליג, המאורגן על ידי אופ"א.

הזוכה בתואר תקבל כרטיס לשלב הליגה של הליגה האירופית בעונת 2026/2027, אלא אם תסיים את הליגה המקומית שלה במקום המזכה בכרטיס לליגת האלופות.

משחק הגמר ייערך ברד בול ארנה, לייפציג, שבגרמניה. ב-27 במאי 2026.

## העפלה
167 מועדונים מ-54 מתוך 55 ההתאחדויות החברות באופ"א (כולן מלבד רוסיה שהושעתה מהתחרויות האירופיות לעונה זו, צפויים להשתתף בקונפרנס ליג בעונת 2025/2026. דירוג המועדונים מבוסס על דירוג הליגות של אופ"א ומשמש לקביעת מספר המועדונים המשתתפים בטורניר מכל ליגה.
* ליגות המדורגות במקומות 1–12 וכן ליכטנשטיין (לה אין ליגה מקומית) שולחות נציגה אחת.
* ליגות המדורגות במקומות 13–34 (מלבד רוסיה) וליגות המדורגות במקומות 51–55 שולחות שתי נציגות.
* ליגות המדורגות במקומות 35–50 (מלבד ליכטנשטיין) שולחות 3 נציגות.
* נוסף על כך, 15 הקבוצות שיודחו בסיבוב המוקדמות הראשון בליגת האלופות של אופ"א 2025/2026 ו-42 קבוצות שיודחו מסיבובי המוקדמות בליגה האירופית של אופ"א 2025/2026 יועברו לשלבים השונים בקונפרנס ליג.
### דירוג הליגות
הדירוג לעונת 2025/2026 הוא דירוג הליגות לשנת 2024, שמביא בחשבון את ביצועי נציגות הליגה בליגת האלופות בליגה האירופית ובקונפרנס ליג בעונות 2019/2020 עד 2023/2024.

### חלוקת הקבוצות לפי שלב

עקב השעייתה של רוסיה מכל התחרויות האירופיות לעונת 2025/2026 בוצעו השינויים הבאים:
* מחזיקות הגביע בליגות המדורגות 39–44 (בוסניה והרצגובינה, ליכטנשטיין, איסלנד, צפון אירלנד, לוקסמבורג וליטא) יחלו את דרכן בשלב המוקדמות השני במקום בשלב המוקדמות הראשון

* כתוצאה משינויים במוקדמות ליגת האלופות, קבוצה אחת שתפסיד בשלב המוקדמות הראשון של ליגת האלופות והייתה אמורה לעבור לשלב המוקדמות השני של הקונפרנס ליג (מסלול האלופות), תעפיל ישירות לשלב המוקדמות השלישי בקונפרנס ליג (מסלול האלופות).

בעקבות העובדה שהזוכה בעונת 2024/2025 בליגת האלופות פריז סן ז'רמן העפילה לליגת האלופות דרך הליגה המקומית שלה נעשו השינויים הבאים:

* כתוצאה משינויים במוקדמות ליגת האלופות, קבוצה אחת (שתיים בסך הכל) שתפסיד בשלב המוקדמות הראשון של ליגת האלופות והייתה אמורה לעבור לשלב המוקדמות השני של הקונפרנס ליג (מסלול האלופות), תעפיל ישירות לשלב המוקדמות השלישי בקונפרנס ליג (מסלול האלופות).

בעקבות העובדה שהזוכה בעונת 2024/2025 בקונפרנס ליג צ'לסי העפילה לליגת האלופות דרך הליגה שלה נעשו השינויים הבאים:

* כתוצאה משינויים במוקדמות הליגה האירופית, מחזיקת הגביע בליגה המדורגת 34 (פינלנד) תחל את דרכה בשלב המוקדמות הראשון בליגה האירופית במקום בשלב המוקדמות השני בקונפרנס ליג.
* מחזיקות הגביע בליגות המדורגות 45 (מלטה) ו-46 (גאורגיה) יחלו את דרכן בשלב המוקדמות השני במקום בשלב המוקדמות הראשון.

### הקבוצות
בסוגריים המיקום או המפעל ממנו העפילה הקבוצה:
* **ג** - זכייה בגביע מקומי בעונה שעברה.
* **1–8** - מיקום בליגה בעונה שעברה.
* **פ** - זוכת פלייאוף מקומי על השתתפות בקונפרנס ליג
* **UCL** - הודחה מליגת האלופות.
* **UEL** - הודחה מהליגה האירופית.
** **UEL Q1** - הודחה משלב המוקדמות הראשון.
** **UEL Q2** - הודחה משלב המוקדמות השני.
** **UEL Q3** - הודחה משלב המוקדמות השלישי.
** **UEL PO** - הודחה משלב הפלייאוף.
** **UEL CH Q** - הודחה משלב המוקדמות במסלול האלופות.
** **UEL MP Q** - הודחה משלב המוקדמות במסלול הראשי.

## לוח זמנים
לוח הזמנים של התחרות הוא כדלקמן. המשחקים מתוכננים לימי חמישי, מלבד הגמר, שיתקיים ביום רביעי, אם כי באופן חריג יכולים להתקיים משחקים בימי שלישי או רביעי עקב התנגשויות לוח זמנים.

## שלב המוקדמות
### שלב המוקדמות הראשון
הגרלת שלב המוקדמות הראשון נערכה ב־17 ביוני 2025. 48 קבוצות השתתפו בשלב המוקדמות הראשון. הסיבוב הראשון נערך ב־8 וב-10 ביולי 2025 והסיבוב השני ב-17 ביולי 2025.

### שלב המוקדמות השני
הגרלת שלב המוקדמות השני נערכה ב־18 ביוני 2025. 100 קבוצות השתתפו בשלב המוקדמות השני, 12 במסלול האלופות ו-88 במסלול הראשי. במסלול האלופות, כל 12 הקבוצות הן קבוצות שנשרו משלב המוקדמות הראשון בליגת האלופות. במסלול הראשי 56 קבוצות התחילו את דרכן בשלב זה, אליהן הצטרפו 24 המנצחות בשלב המוקדמות הראשון, ו-8 המפסידות בשלב המוקדמות הראשון בליגה האירופית. הסיבוב הראשון נערך ב־24 ביולי 2025 וסיבוב הגומלין ב־31 ביולי 2025.

### שלב המוקדמות השלישי
הגרלת שלב המוקדמות השלישי נערכה ב־21 ביולי 2025. 60 קבוצות השתתפו בשלב המוקדמות השלישי. 8 במסלול האלופות ו-52 במסלול הראשי. במסלול האלופות השתתפו 6 המנצחות בשלב במוקדמות השני במסלול האלופות, אליהן הצטרפו שתי קבוצות נוספות שנשרו משלב המוקדמות הראשון בליגת האלופות וזכו בהגרלה להתקדם ישירות לשלב המוקדמות השלישי. במסלול הראשי השתתפו 44 המנצחות בסיבוב השני במסלול הראשי ו-8 המפסידות בשלב המוקדמות השני בליגה האירופית. הסיבוב הראשון נערך ב־7 באוגוסט 2025 וסיבוב הגומלין ב־14 באוגוסט 2025.

### שלב הפלייאוף
הגרלת שלב הפלייאוף נערכה ב-4 באוגוסט 2025. 48 קבוצות השתתפו בשלב הפלייאוף, 38 במסלול הראשי ו-10 במסלול האלופות. במסלול האלופות השתתפו 4 המנצחות בשלב המוקדמות השלישי במסלול האלופות, אליהן הצטרפו 6 המפסידות בשלב המוקדמות השלישי בליגה האירופית במסלול האלופות. במסלול הראשי 5 קבוצות התחילו את דרכן בתחרות בשלב זה, אליהן הצטרפו 26 המנצחות בסיבוב המוקדמות השלישי במסלול הראשי ו-7 קבוצות שנשרו משלב המוקדמות השלישי בליגה האירופית במסלול הראשי. הסיבוב הראשון נערך ב-21 באוגוסט 2025 וסיבוב הגומלין ב-28 באוגוסט 2025.

## שלב הליגה
הגרלת המשחקים בשלב הליגה נערכה ב-29 באוגוסט 2025. 36 קבוצות ישתתפו בשלב הליגה, 19 המנצחות בשלב הפלייאוף במסלול הראשי, 5 המנצחות בשלב הפלייאוף במסלול האלופות ו-12 קבוצות שנשרו משלב הפלייאוף בליגה האירופית. הקבוצות ישחקו כולן בליגה אחת, כאשר כל קבוצה תשחק מול שש קבוצות אחרות. 36 הקבוצות חולקו לשישה דרגים שהכילו 6 קבוצות כל אחד על סמך דירוג אופ"א למועדונים בסיום העונה הקודמת, שמבוסס על תוצאות המועדונים בליגת האלופות, בליגה האירופית ובקונפרנס ליג ב-5 השנים הקודמות. כל קבוצה תשחק נגד קבוצה אחת מכל דרג, שלושה משחקים בבית ושלושה משחקים בחוץ, כאשר הדרגים חולקו לזוגות (דרגים א'-ב', ג'-ד', ה'-ו') וכל קבוצה תשחק מול יריבה אחת מכל זוג בבית ומול היריבה מהדרג השני בזוג בחוץ, אשר הוגרלו באופן אקראי על ידי מחשב. בשלב הליגה קבוצה לא יכלה להיות מוגרלת לשחק נגד קבוצה מהמדינה ממנה היא מגיעה כמו כן היא יכלה להיות מוגרלת נגד מקסימום 2 קבוצות מאותה מדינה. בנוסף בשל סכסוכים פוליטיים בין המדינות אופ"א קבעה שקבוצות מספרד ומגיברלטר לא יפגשו בשלב הליגה, כמו גם קבוצות מקוסובו ובוסניה והרצגובינה.

8 הקבוצות עם הניקוד הגבוה ביותר בתום 6 מחזורים יעפילו ישירות לשלב שמינית הגמר, בעוד מקומות 9–24 יתמודדו בשלב הנוקאאוט הראשוני על 8 המקומות הנוספים בשמינית הגמר.

### הדרגים
להלן הקבוצות שישתתפו בשלב הליגה (יחד עם הניקוד שלהן ע"פ דירוג אופ"א לשנת 2025):

### תוצאות ההגרלה

### טבלת הליגה

### תוצאות

## שלב הנוקאאוט
בשלב הנוקאאוט, הקבוצות יוגרלו למשחקים ראש בראש בשיטת בית-חוץ, למעט משחק הגמר שיתקיים באצטדיון נייטרלי וללא משחק גומלין. המנצחת בסיכום שני המשחקים תעפיל לשלב הבא. הגרלת המשחקים נקבעת חלקית מראש בהתאם למיקום של הקבוצות בסיום שלב הליגה. בשלב הנוקאאוט קבוצות מאותה מדינה יכולות להיפגש בכל השלבים. ההגרלה מתבצעת באופן הבא:
* בהגרלת שלב הנוקאאוט הראשוני שמונה הקבוצות שיסיימו את שלב הליגה במקומות 9–16 יהיו מדורגות, ושמונה הקבוצות שיסיימו את שלב הליגה במקומות 17–24 תהיינה לא מדורגות. ההגרלה תחולק לארבעה חלקים של ארבע קבוצות כל אחד בהתאם למיקום שלהן בסיום שלב הליגה, כאשר כל חלק כזה יכיל שתי קבוצות מדורגות ושתי קבוצות שאינן מדורגות. הקבוצות המוצבות בכל חלק תוגרלנה נגד אחת משתי היריבות האפשריות שלה, והקבוצות המדורגות יארחו את המשחק השני מבין השניים.
* בהגרלת שלב שמינית הגמר, שמונה הקבוצות שיסיימו את שלב הליגה במקומות 1–8 יהיו מדורגות, ושמונה המנצחות בשלב הנוקאאוט הראשוני תהיינה לא מדורגות. ההגרלה תחולק לארבעה חלקים של ארבע קבוצות כל אחד בהתאם למיקום שלהן בסיום שלב הליגה, כאשר כל חלק כזה יכיל שתי קבוצות מדורגות ושתי קבוצות שאינן מדורגות. הקבוצות המוצבות בכל חלק תוגרלנה נגד אחת משתי היריבות האפשריות שלה, והקבוצות המדורגות יארחו את המשחק השני מבין השניים.
* החל משלב רבע הגמר לא תתקיים הגרלה, והמשחקים יקבעו מראש בהתאם למסלול שיקבע על סמך הדירוג של הקבוצות בשלב הליגה, כאשר הקבוצות שיסיימו במקומות 1–2 את שלב הליגה לא תוכלנה להיפגש לפני הגמר והקבוצות שיסיימו במקומות 1–4 לא תוכלנה להיפגש לפני שלב חצי הגמר. בשלב רבע הגמר הקבוצות שסיימו במקומות 1–4 יארחו את משחק הגומלין. ובשלב חצי הגמר הקבוצות שסיימו במקומות 1–2 יארחו את משחק הגומלין. במידה והן יודחו בשלב מקודם יותר הקבוצה שהדיחה אותן תתפוס את מקומן כמארחת משחק הגומלין.
### שלב הנוקאאוט הראשוני
לשלב הנוקאאוט הראשוני יעפילו 16 הקבוצות שסייימו את שלב הליגה במקומות 9–24. הקבוצות שיסיימו במקומות 9–16 יהיו מדורגות והקבוצות שסיימו במקומות 17–24 יהיו לא מדורגות.

#### הקבוצות שהעפילו

#### הגרלה
הגרלת שלב הנוקאאוט הראשוני נערכה ב-16 בינואר 2026. הקבוצות המדורגות יארחו את משחק הגומלין. הסיבוב הראשון נערך ב-19 בפברואר 2026 והסיבוב ב-26 בפברואר 2026.
#### תוצאות

### שמינית הגמר
לשלב שמינית הגמר העפילו 16 קבוצות, 8 הקבוצות שסיימו את שלב הליגה במקומות 1–8 שיהיו מדורגות. ו-8 המנצחות בשלב הנוקאאוט הראשוני שיהיו לא מדורגות.

#### קבוצות שהעפילו

#### הגרלה
הגרלת שלב שמינית הגמר נערכה ב-27 בפברואר 2026. הקבוצות המדורגות אירחו את משחק הגומלין. הסיבוב הראשון נערך ב-12 במרץ 2026 והסיבוב השני ב-19 במרץ 2026.

#### תוצאות

### רבע הגמר
לשלב רבע הגמר העפילו 8 הקבוצות שינצחו בסיכום צמד המפגשים בשלב שמינית הגמר. כאשר המסלול נקבע מבעוד מועד לפני שלב שמינית הגמר בהתאם למיקום בסיום שלב הליגה ולהגרלה. הקבוצות שסיימו את שלב הליגה במקומות 1–4 יארחו את משחק הגומלין אם הן תודחנה בשלב שמינית הגמר הקבוצה שהעפילה במקומן תארח את משחק הגומלין. הסיבוב הראשון יערך ב-9 באפריל 2026 והסיבוב השני ב-16 באפריל 2026.

#### תוצאות

### חצי הגמר
לשלב חצי הגמר יעפילו 4 הקבוצות שינצחו בצמד המפגשים בשלב רבע הגמר. כאשר המסלול נקבע מבעוד מועד לפני שלב שמינית הגמר בהתאם למיקום בסיום שלב הליגה ולהגרלה הקבוצות שסיימו את שלב הליגה במקומות 1–2 יארחו את משחק הגומלין אם הן תודחנה בשלב שמינית הגמר או רבע הגמר הקבוצה שהעפילה במקומן תארח את משחק הגומלין. הסיבוב הראשון יערך ב-30 באפריל 2026 והסיבוב השני ב-7 במאי 2026.

### הגמר
הגמר יערך ברד בול ארנה בלייפציג, גרמניה ב-27 במאי 2026.

## סטטיסטיקות
הסטטיסטיקות אינן כוללות את שלבי המוקדמות והפלייאוף אלא רק החל משלב הליגה.

בעונה זו נכון ל-19 במרץ 2026 הובקעו 343 שערים ב-140 משחקים, ממוצע של 2.45 שערים למשחק.

### מלך השערים
מעודכן ל-19 במרץ 2026

### מלך הבישולים
מעודכן ל-19 במרץ 2026

## ראו גם
* עונת 2025/2026 בליגת האלופות
* עונת 2025/2026 בליגה האירופית
## קישורים חיצוניים

## הערות שוליים

קטגוריה:עונות בקונפרנס ליג
קטגוריה:תחרויות כדורגל ב-2025
קטגוריה:תחרויות כדורגל ב-2026
קטגוריה:2025 באירופה
קטגוריה:2026 באירופה